गझल सादरीकरणातील "तरन्नुम" हा प्रकार तसा फार कमी अनुभवायला मिळतो. उर्दू गझलमध्ये हा प्रकार बरेचदा ऐकायला मिळतो. गझलकाराने आपलीच रचना सुरेल पद्धतीने संगीतवाद्याच्या साथीशिवाय सादर करणे, याला तरन्नुम म्हणतात.. तरन्नुममधून गझलकाराला किती छान गाता येते आहे, यापेक्षा त्या छान गायनातून भाव किती चपखल पोहचतो आहे, हेच अधिक महत्त्वाचे असते. तरन्नुम सादर करण्यासाठी गझलकाराला संगीताचे जुजबी का होईना ज्ञान असणे गरजेचे आहे. यासोबतच सुरांची योग्य ओळख, जाण असण्यासोबत गळ्यात सूर असणे नितांत गरजेचे आहे. यात तो किंवा ती गझलकार गायनकलेत निपुण असेल तर दुधात साखरच... गझलसादरीकरणाचा हा सुरेल प्रकार "योग्य रीतीने" रुजला पाहिजे, याच्याच प्रयत्‍नाचा एक भाग म्हणून उत्तम कविता, उत्तम गझल लेखनासोबतच तरन्नूममध्ये उत्तम रीत्या गझल सादर करणारी एक स्त्रीगझलकार व एक पुरूष गझलकार निवडून अशा गझलकरांना "गजलगुंजन" हा पुरस्कार दिला जातो.

गझल परिसंवाद
गझल वाचनाचे स्रोत
गझल क्षेत्रातील मान्यवरांच्या मुलाखती
गजलांकित गजलगुंजन पुरस्कार